Arno Allan Penzias

Arno Allan Penzias (1933-2024) var en amerikansk fysiker ved Bell  Laboratories i Holmdel i New Jersey. Han tilregnes den oppdagelse regnes som det viktigste eksperimentelle beviset til fordel for kosmologiske teorier som forutsier et Big Bang, foreslått av Aleksandr Aleksandrovitsj Fridman og Georges Lemaître på 1920-tallet.

Liv og virke
 Bakgrunn
Arno A. Penzias ble født i München til en tysk jødisk familie; han var sønn av Justine (née Eisenreich) og Karl Penzias. Foreldrene drev en lærvarebutikk i München. Hans besteforteldre var kommet til München fra Polrn, og var blant lederne av Reichenbachstrasses shul. 

Etter hvert som levekårene i Nazi-Tyskland ble stadig mer uholdbare for familien, planla de å emigrere til USA. Våren 1939, i en alder av seks år, kunne Arno Penzias og hans yngre bror reise til England på en «Kindertransport». Foreldrene hans fulgte etter litt senere, og familien emigrerte til USA på MV «Georgic» i desember 1939, kort tid etter krigsutbruddet.

Til USA
Familien slo seg ned i Garment District på Manhattan i New York. Penzias ble naturalisert som amerikansk borger i 1946. Han ble uteksaminert fra videregående skole i 1951 og fikk en bachelorgrad fra City College of New York i 1954. Han mottok en mastergrad fra Columbia University i 1958 og sin doktorgrad under Charles Hard Townes i 1962.

Karriere
Han ble ansatt ved Bell Telephone Laboratories i New Jersey. Penzias der gransket sammen med Robert Wilson radioemisjoner fra et plasmaområde rundt Melkeveien og påviste en uniform bakgrunnsstråling som indikerte en gjennomgårnde varmeenergi, som tilsvarer omkring 3 K i universet. Utregninger bå grunnlag av big bang-teorien for opphavet til universet foretatt av  George Gamow hadde ment at slike forhold skulle eksistere, og målingene deres ble derfor tatt som ett av de sterkeste beviser for at teorien er riktig.

Penzias og Robert Woodrow Wilson mottok Nobelprisen i fysikk i  1978 for oppdagelse av den kosmiske  mikrobølgebakgrunnsstrålingen. Penzias og Wilson delte halvparten av prispengene, mens den andre halvdelen ble tildelt Pjotr  Kapitsa.

Arno Allan Penzias døde i San Francisco den 22. januar 2024, 90 år gammel, av komplikasjoner av Alzheimers sykdom.
 Referanser 

 Eksterne lenker 


Kategori:Fysikere fra USA
Kategori:Nobelprisvinnere fra USA
Kategori:Nobelprisvinnere (fysikk)
Kategori:Personer fra München